పోల్
తాజాగా యాంకర్ రవి ఈ సోషల్ మీడియాలో వార్‌లోకి ఎంటర్ అయ్యి.. తన బెస్ట్ ఫ్రెండ్ అలీ రెజాకి సపోర్ట్ ఇస్తున్నారు. అలీని గెలిపించాలని కోరుతూ తన ఫేస్‌ బుక్‌లో లైవ్ నిర్వహించారు. అంతాబాగానే ఉంది కాని.. ఇతగాడు అలీకి సపోర్ట్ చేయాలని ఆడియన్స్‌ని రిక్వెస్ట్ చేసిన తీరు చూస్తుంటే అలీకి వచ్చే ఓట్లు కూడా పోయేట్టుగా ఉన్నాయి.
యాంకర్ రవి గురించి ప్రత్యేకంగా చెప్పాల్సిన పనిలేదు. పటాస్‌లో మనోడి వర్గర్ పంచ్‌లు చూస్తే అతనిపై ఓ అవగాహనకు వచ్చేయొచ్చు. నోటి నుండి వచ్చే ప్రతి మాటమాటలోనూ బూతు, ద్వందార్ధం ఉండేలా చూసుకునే ఇతగాడు ఆడియన్స్‌కే క్లాస్‌లు పీకుతున్నాడు.
Read Also: నా సపోర్ట్ శ్రీముఖికే.. రంగంలోకి దిగిన రష్మి, జబర్దస్త్ టీం
సక్కగా నాలుగు పదాలు బూతులేకుండా మాట్లాడలేని రవి.. బిగ్ బాస్ షో చూస్తున్న ఆడియన్స్‌కే సలహాలు ఇస్తున్నాడు. షో ఎలా చూడాలి? ఎవరికి సపోర్ట్ చేయాలో చూడా ఇతనే చెప్పేస్తున్నాడు. మేం ఇండస్ట్రీ వాళ్లం మాకు అంతా తెలుసు. మీరు బయట వాళ్లు మీకు ఏం తెలియదు. మేం చూపించిందే మీరు చూస్తారు తప్ప.. మీకు ఏం తెలియదు. మిమ్మల్ని నమ్మేలా చేసేది మేమే. బిగ్ బాస్ షో 24 గంటలు జరుగుతుంటే మీకు చూపించేది ఒక గంట. ఆ గంట షో మీరు పెద్ద జడ్జ్‌లా ఫీల్ అయిపోతున్నారు అంటున్నాడు. మనోడి అభిప్రాయంలో బిగ్ బాస్ షో చూసే ఆడియన్స్ అందరూ అన్నపూర్ణ స్టుడియోకి కన్నం పెట్టికాని బిగ్ బాస్ షో 24 గంటలు చూడమంటాడో ఏంటో కాని.. నోటికి వచ్చినట్టు ఆడియన్స్‌ని జడ్జ్ చేస్తున్నాడు యాంకర్ రవి.
ఇంతకీ మనోడి వాదన ఏంటంటే.. ‘చాలా రోజుల తరువాత ఫేస్ బుక్‌ లైవ్ చేస్తున్నా.. ముందుగా మీకు సారీ. ఎందుకంటే చెప్పపెట్టకుండా లైవ్ చేస్తున్నా. నేను ఈరోజు లైవ్ చేయడానికి ప్రధాన కారణం నా జాన్ జిగిడీ దోస్త్ అలీ రెజా కోసమే. మేం ఇద్దరు ఒకటే స్కూల్ కాకపోయినా ఒకటే ప్లేస్‌లో పెరిగాం. ఇక ఇద్దరం ఇండస్ట్రీకి వచ్చిన తరువాత మా ఫ్రెండ్ షిప్ స్ట్రాంగ్ అయ్యింది. వాళ్ల ఫ్యామిలీతో మాకు మంచి అనుబంధం ఉంది.
అసలు విషయానికి వస్తే.. అలీ ప్రస్తుతం బిగ్ బాస్ సీజన్ 3లో ఉన్నాడు. చాలా మంది బిగ్ బాస్ షో గురించి మాట్లాడుతుంటే.. మీరు వాళ్లకి ఎందుకు సపోర్ట్ చేస్తున్నారు? వీళ్లకి ఎందుకు సపోర్ట్ చేయడం లేదు అంటున్నారు. నేను అందరికీ సపోర్ట్ చేస్తున్నా. కాని అలీ నాకు ఫ్యామిలీ ఫ్రెండ్. వాడు నాకంటే ఒక సంవత్సరం పెద్ద. నాకు అన్నలాంటి వాడు. వాడు నా పర్సనల్ లైఫ్‌కి చాలా క్లోజ్‌గా ఉన్నాడు. నా పర్సనల్ లైఫ్ సీక్రెట్‌గా ఉంచుకోవడం నాకు ఇష్టం. అందుకే నాకు పెళ్లైన విషయాన్ని ఎవరికీ చెప్పకుండా ఉంచింది కూడా అందుకే.
ఈ ఫ్యాన్స్ ఈ గొడవలు చాలా దరిద్ర్యంగా ఉంది. వీటివల్ల చాలా నెగిటివీ బాగా పెరిగిపోతుంది. ఫేస్ బుక్, ఇన్ స్టాగ్రామ్ ఏది ఓపెన్ చేసినా చాలా డర్టీగా ఉంది. ఒక్కటి అర్ధం చేసుకోండి. బిగ్ బాస్ షో అనేది 24 టీవీ షో. మేం ఇండస్ట్రీ వాళ్లం కాబట్టి మాకు అంతా తెలుసు. షూటింగ్, రేటింగ్, ఔట్ పుట్, మనీ ఇవన్నీ మాకు తెలుసు. మీరు చూసేవాళ్లు మాత్రమే. మేం ఏది చూపిస్తే అది చూస్తారు. మిమ్మల్ని నమ్మేలా చేసేది మేం. ఇది బిజినెస్.
బిగ్ బాస్ షో 24 గంటల్లో ఒక గంట మాత్రమే మీకు చూపిస్తున్నారు. వాళ్లకు నచ్చింది మాత్రమే చూపిస్తున్నారు. అంటే.. మీకు ఏది చూపిస్తే రియాక్ట్ అవుతారో.. రియాక్ట్ అయ్యి సోషల్ మీడియాలో హంగామా చేస్తారో కేవలం దాన్ని మాత్రమే చూపిస్తారు. ఒక్కసారి సెన్స్ పెట్టి ఆలోచించండి. మీరు అది చూసి వాడిది తప్పు వీడిది రైటూ.. వాడు ఇలా చేశాడు.. వీడు అలా చూశాడు అని జడ్జ్ మెంట్ ఇచ్చేస్తున్నారు. ఇది ఎంత వరకూ కరెక్ట్. ఆడియన్స్ చూసి ఎంజాయ్ చేయడం వరకే. ఆ తరువాత మరిచి పోయి ఎవరి పనుల్లో వాళ్లు ఉండాలి. మీ పనులు మానుకుని మా మీద పడటం దేనికి. ప్రస్తుతం బిగ్ బాస్ షోలో అంతమంది ఉన్నారు. వాళ్లలో ఒకర్ని మీరు సపోర్ట్ చేసి మిగిలిన వాళ్లను తిడుతున్నారు. అమ్మ, అక్కల్ని తిడుతున్నారు. కాని వాళ్లు బిగ్ బాస్ నుండి బయటకు వచ్చిన తరువాత కలిసే ఉంటారు. దయచేసి తిట్టుకోకండి. వీటిని ఆపేయండి. బిగ్ బాస్ షోకి కంటెస్టెంట్స్ వాళ్ల అమ్మలు వస్తే వాళ్లను కూడా ట్రోల్ చేస్తున్నారు మీరు.
గేమ్ పక్కన పెట్టి ఇది ప్రెస్టేజ్‌గా తీసుకుంటున్నారు. నాకు అందరూ సమానమే. దీన్ని నేను వివాదం చేయడం లేదు. మీరే అటూ ఇటు చేసి నన్ను వివాదంలోకి లాగుతున్నారు. అలీ బిగ్ బాస్ గేమ్‌లో 49 రోజులు ఎలా ఆడాడో అందరికీ తెలుసు. అతనో అర్జున్ రెడ్డి.. అదీ ఇదీ తోపు తురుము అనేవారు. అనుకోకుండా ఎలిమినేట్ అయ్యాడు. నేను కూడా షాక్ అయ్యా. అతను బాగా ఆడాడు కాబట్టే వెళిపోయేటప్పుడు అందరూ ఏడ్చాడు.
అలీ రీ ఎంట్రీ.. అడుక్కోలేదు ఆఫర్ బిగ్ బాస్ ఇచ్చాడు.
మాట్లాడితే అందరూ అలీ మళ్లీ వచ్చాడు.. అదీ ఇదీ అంటున్నారు. బాగా ఆడేవాడిని ఎలిమినేట్ చేశారు. మళ్లీ వైల్డ్ కార్డ్ ఎంట్రీ ఆఫర్ ఇచ్చినప్పుడు అలీ చాలా ఆలోచించి నిర్ణయం తీసుకున్నాడు. నన్ను కూడా అడిగాడు. బిగ్ బాస్ నిర్వాహకులు అలీని ఆఫర్ ఇచ్చారు తప్పితే వాడు అడుక్కోలేదు. రీ ఎంట్రీ ఇచ్చిన తరువాత వాడు ఎలా ఉన్నాడో అలాగే ఉన్నాడు. శివజ్యోతిని సొంత చెల్లిని ఎలా చూస్తాడో అలాగే చూస్తున్నాడు. కాని రీ ఎంట్రీ తరువాత బిగ్ బాస్ వాళ్లు వాళ్లకి ఏం కావాలో అదే చూపిస్తున్నారు. మొన్న నేను బిగ్ బాస్ షోకి గెస్ట్‌గా వెళ్లి 20 నిమిషాలు ఉంటే రెండు నిమిషాలు మాత్రమే చూపించారు. సో.. అక్కడ జరిగేది వేరు మీకు చూపిస్తున్నది వేరు. ఆటను ఆటలా చూడండి’ అంటూ ఆడియన్స్‌ని క్లాస్‌లు పీకుతున్నాడు యాంకర్ రవి.
అలీపై ఇష్టం ఉంటే అది రవి వ్యక్తిగతం. అంతేతప్ప ఆడియన్స్ షో చూసే విధానాన్నే తప్పుపడితే అలీకి రావాల్సిన ఓట్లు కూడా గల్లంతయ్యే ప్రమాదం ఉంది. సపోర్ట్ చేయండి అని అడగడంతో తప్పు లేదు కాని.. ఆడియన్స్‌కే ఏం తెలియదు అని రవి నోటి దురుసు చూపిస్తే.. వచ్చేవారమే అదే ఆడియన్స్.. అలీ ఎలిమినేట్ చేసినా ఆశ్చర్యపడాల్సిన అవసరం లేదు.